Vrou (62) in huis vermoorArgieffoto: SAPD/Facebook Lt. Kay Makhubela, woordvoerder van die polisie, het gesê die vrou het saam met haar seun en sy vrou gewoon. Volgens Makhubela is die seun en sy vrou die oggend werk toe en het hulle omstreeks 18:00 met hul terugkeer gesien die traliehek is gebreek. “Hulle het die bejaarde vrou in een van die kamers gevind. Sy is verwurg.” Volgens Makhubela was die huis deurmekaar en het die aanvallers met verskeie elektriese toerusting gevlug. Die polisie ondersoek ŉ saak van huisroof en moord. Niemand is nog in hegtenis geneem in verband met die voorval nie.